
 ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. ՀՀ ներքին գործերի նախարարություն
	06.07.2026թ.

	
	N 43/6/208817-26

	Ի պատասխան Ձեր՝ 01․07․2026թ․ թիվ 01/11.2/4665-2026 գրության՝ ՀՀ ներքին գործերի նախարարությունում ուսումնասիրվել է «Գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	Ընդունվել է ի գիտություն:






	2. ՀՀ ֆինանսների նախարարություն
	17.07.2026թ.

	
	N 03/26-1/18935-2026

	Ուսումնասիրելով Բարձր տեխնոլոգիական արդյունաբերության նախարարության սույն թվականի հուլիսի 1-ի N 01/11.2/4665-2026 գրությամբ ներկայացված ՀՀ կառավարության որոշման նախագիծը՝ հայտնում ենք հետևյալը.
նախագծով առաջարկվում է ՀՀ կառավարությանը թույլտվություն տալ «Հայփոստ» ՓԲԸ-ի և նախագծով ներկայացված մարմինների միջև կնքված գնման պայմանագրերում հիբրիդ փոստային ծառայության սակագներում կատարել ծառայության գնի ավելացում՝ չկիրառելով ՀՀ կառավարության 04.05.2017թ. N 526-Ն որոշման N1 հավելվածի 56-րդ կետի պահանջները:
Հիմնավորման համաձայն նախատեսվող փոփոխության արդյունքում նախկինում հաշվարկված հիբրիդ փոստային ծառայության միջին սակագինը մեկ նամակի համար 121 ՀՀ դրամի փոխարեն սահմանվելու է 200 ՀՀ դրամ (շուրջ 65% աճ), իսկ պահանջվող լրացուցիչ միջոցները կհատկացվեն ՀՀ 2026 թվականի պետական բյուջեով ՀՀ ԲՏԱ նախարարության ընդհանուր հատկացումներում առաջացած տնտեսումներից, որի նպատակով կշրջանառվի համապատասխան իրավական ակտի նախագիծ:
Այս կապակցությամբ հայտնում ենք, որ՝
- նախագծի հիմնավորումներում անդրադարձ չի կատարվել այն հարցին, թե արդյոք քննարկվել են «Հայփոստ» ՓԲԸ-ի գործառնական և ֆինանսական ծախսերի աճի ֆինանսավորման բացը լրացնելու հետ կապված այլընտրանքային այլ տարբերակներ ևս, որոնց բացառման արդյունքում նախընտրելի տարբերակ է համարվել հիբրիդ փոստային ծառայության սակագների բարձրացումը,
       - հաշվի առնելով, որ առաջարկվում է հիբրիդ փոստային ծառայության միջին սակագնի շուրջ 65 տոկոս աճ, անհրաժեշտ է ներկայացնել այդ աճը հիմնավորող հաշվարկներն ու համապատասխան տնտեսական հիմնավորումները,
- չնայած հիմնավորմամբ նշվել է, որ սակագների փոփոխությամբ պայմանավորված լրացուցիչ միջոցների պահանջը կֆինանսավորվի 2026թ. պետական բյուջեով ԲՏԱ նախարարության ընդհանուր հատկացումներում առաջացած տնտեսումներից, այնուամենայնիվ կարևորում ենք լրացուցիչ ծախսերի համար անհրաժեշտ գումարի չափի վերաբերյալ տեղեկատվությունը,
- ինչպես 2027 թվականի, այնպես էլ յուրաքանչյուր հաջորդ բյուջետային տարվա համար Նախագծով առաջարկվող փոփոխությունը կհանգեցնի պետական բյուջեից լրացուցիչ միջոցների հատկացման անհրաժեշտության, ինչը ներկա ֆիսկալ սահմանափակումների պարագայում խնդրահարույց է:
Միաժամանակ առաջարկում ենք նախագծի 1-ին կետում «կարգի 56-րդ կետի» բառերը փոխարինել «կարգի 56-րդ կետի 5-րդ ենթակետի» բառերով:
	

	







Ընդունվել է ի գիտություն:






























Ընդունվել է

	3. ՀՀ արդարադատության նախարարության հարկադիր կատարումն ապահովող ծառայություն
	07.07.2026թ.

	
	Ե-7891-2026

	Ի պատասխան Ձեր՝ 01․07․2026թ․ 01/11.2/4665-2026 գրության հայտնում եմ, որ «Գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագծի վերաբերյալ Հարկադիր կատարումն ապահովող ծառայությունն իր իրավասությունների շրջանակներում առաջարկություններ չունի:
	Ընդունվել է ի գիտություն:

	4. ՀՀ դատական դեպարտամենտ  
	07.07.2026թ.

	
	N ԴԴ-1 ԴԴ/2399-26 Ե-5567

	«Գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագծի վերաբերյալ առաջարկություններ առկա չեն:
	Ընդունվել է ի գիտություն:

	5. ՀՀ պաշտպանության նախարարություն
	13.07.2026թ.

	
	ՊՆ/01/9506-2026

	2026 թվականի հուլիսի 1-ի Ձեր N 01/11.2/4665-26 գրության առնչությամբ հայտնում եմ, որ «Գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագծի քննարկման արդյունքներով առաջարկում ենք նախագծի 2-րդ կետում կատարել փոփոխություն և դրա գործողությունը տարածել ուժի մեջ մտնելուց հետո ծագած հարաբերությունների վրա, քանի որ ՀՀ ՊՆ և «Հայփոստ» ՓԲ ընկերության միջև 29.06.2026թ. կնքված N ՄԱԾՁԲ-26-1-2 պայմանագրի Հավելված N 1-ով հիբրիդ փոստային ծառայության սակագները՝ կախված առաքանիների քանակից (6 ենթատող) տարբեր են, և որոշման նախագծով պարզ չեն նշված ենթատողերի սակագների ավելացման չափերը (նշված է միջինացված գին՝ 200 ՀՀ դրամ) ու նոր սակագների կիրառման ժամկետները (կնքված պայմանագրի գործողությունը տարածվում է 2025թ. դեկտեմբերի 20-ից հետո կողմերի միջև ծագած հարաբերությունների վրա):
	Ընդունվել է
     


	6. ՀՀ արդարադատության նախարարություն

	17.07.2026թ.

	
	N /27.1.1/36803-2026

	«Գնման պայմանագրերում փոփոխություն կատարելու թույլտվություն տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․ 
1. Նախագծի 1-ին կետով նախատեսվում է թույլատրել «Հայփոստ» փակ բաժնետիրական ընկերությանը՝ սույն կետի աղյուսակում նշված գնման պայմանագրերում հիբրիդ փոստ ծառայության սակագներում կատարել ծառայության գնի ավելացում՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի պահանջները։
Նշված կարգավորման մեջ նախ անհրաժեշտ է նշել, թե Հայաստանի Հանրապետության կառավարության 2017 թվականի մայիսի 4-ի N 526-Ն որոշման (այսուհետ՝ Որոշում) N 1 հավելվածի 56-րդ կետի ո՞ր ենթակետի պահանջը չի կիրառվելու։ Բացի այդ, նկատի ունենալով, որ Որոշման N 1 հավելվածի 56-րդ կետի ենթակետերում «ծառայության գնի ավելացում» հասկացություն առկա չէ, իսկ 56-րդ կետի 5-րդ ենթակետում կիրառված է «պայմանագրի գնի ավելացում» հասկացությունը, ուստի առաջարկում ենք Նախագծի 1-ին կետը նշված դիտարկումների համատեքստում վերանայել և խմբագրել։
Միաժամանակ, հարկ ենք համարում ընդգծել, որ Որոշման N 1 հավելվածի 56-րդ կետով սահմանված՝ գնվող ապրանքների, աշխատանքների և ծառայությունների ծավալների կամ ձեռք բերվող գնման առարկաների միավորի գնի կամ պայմանագրի գնի արհեստական փոփոխման վերաբերյալ արգելքներ սահմանող դրույթներն ընդհանուր կանոններ են, որոնցից շեղվել թույլատրվում է Որոշման N 1 հավելվածի 57․1-ին կետով, որի համաձայն՝ Յուրաքանչյուր առանձին դեպքում, հիմնավորելով պայմանագրի կատարման և (կամ) կառավարման առանձնահատկությունը, պատվիրատուն կարող է պայմանագրով նախատեսված ապրանքի մատակարարման, աշխատանքների կատարման կամ ծառայությունների մատուցման ընթացքում դիմել Հայաստանի Հանրապետության կառավարությանը (սահմանված կարգով ներկայացնելով համապատասխան Հայաստանի Հանրապետության կառավարության որոշման նախագիծ)` հայցելով վերջինիս թույլտվությունը պայմանագրում սույն կարգի 56-րդ կետով նախատեսված պայմաններից տարբերվող պայմաններ սահմանելու կամ սահմանված պայմանները չկիրառելու համար:
Այս դեպքում, Հայաստանի Հանրապետության կառավարությունը, հաշվի առնելով պայմանագրի կատարման և (կամ) կառավարման առանձնահատկությունը, կարող է իր որոշմամբ թույլատրել սահմանել պայմանագրում սույն կարգի 56-րդ կետով նախատեսված պայմաններից տարբերվող պայմաններ կամ չկիրառել սահմանված պայմանները:
Այսպիսով, Որոշման N 1 հավելվածի 56-րդ կետով սահմանված սահմանափակումները կարող են չկիրառվել Հայաստանի Հանրապետության կառավարության որոշմամբ, եթե յուրաքանչյուր առանձին դեպքում հիմնավորվում է պայմանագրի կատարման կամ կառավարման առանձնահատկությունը։
Նշվածի համատեքստում, Նախագծին կից ներկայացված հիմնավորմամբ 1-ին կետով ներկայացվել է, որ «ներկայումս հիբրիդ փոստային ծառայության մատուցման ընթացքում «Հայփոստ» ՓԲԸ-ն կրում է զգալի գործառնական և ֆինանսական ծախսեր, որոնք ներառում են թղթի, տպագրական նյութերի (քարթրիջների), տպագրական և այլ տեխնիկական սարքավորումների շահագործման ու սպասարկման, ծրագրային ապահովման, տեղեկատվական համակարգերի պահպանման, ինչպես նաև ծառայության մատուցման գործընթացում ներգրավված աշխատակիցների աշխատանքի վարձատրության և հարակից ծախսեր»։ Գտնում ենք, որ նշված ծախսերն ի սկզբանե պետք է կանխատեսվեին և հաշվի առնվեին փոստային ծառայություն մատուցողի կողմից, այսինքն, փոստային ծառայություն մատուցողին հայտնի է, որ հիբրիդ փոստային ծառայություն մատուցելիս առաջանալու են հիշյալ նյութական ծախսերը։ 
Միաժամանակ, հիմնավորմամբ նշվել է նաև, որ սակագնի վերանայման անհրաժեշտությունը պայմանավորված է նաև այն հանգամանքով, որ վերջին տարիների ընթացքում շարունակաբար նվազում են նամակագրական թղթակցության ծավալները, մասնավորապես, 2026թ․ նամակագրական թղթակցությունը մոտ 18%-ով անկում է ապրել 2025թ․ համեմատ։ Մինչդեռ, հարկ է նշել, որ Նախագծի 1-ին կետի աղյուսակում նշված պայմանագրերը կնքվել են 2026 թվականի հունվար-հունիս ամիսներին, ուստի հիմնավորմամբ նշված սակագների հաշվարկներն այդ ժամանակահատվածում ևս պետք է հաշվի առնված լինեին փոստային ծառայություն մատուցողի կողմից։ 
Հաշվի առնելով վերը նշված դիտարկումները՝ գտնում ենք, որ բարձրացված հարցերի համատեքստում Նախագծով նախատեսվող կարգավորումները լրացուցիչ հիմնավորման կարիք ունեն։
2. Նախագծի 2-րդ կետով նախատեսվում է, որ «Սույն որոշմամբ սահմանված կարգավորումները տարածվում են 2026 թվականի հունիսի 1-ից ծագած հարաբերությունների նկատմամբ։»։
Այսպիսով ստացվում է, որ Նախագծով նախատեսվող պայմանագրի գնի փոփոխությունը գործելու է հունիսի 1-ից։ Մինչդեռ, Նախագծի 1-ին կետի աղյուսակի 2-րդ կետով նշված պայմանագիրը կնքվել է 2026 թվականի հունիսի 29-ին։ Հետևաբար, հունիսի 29-ին կնքված պայմանագրի հետ կապված անհրաժեշտ է ներկայացնել լրացուցիչ պարզաբանումներ այն մասով, թե ինչպես կարող է նախագծով նախատեսված գնի փոփոխությունը, որը հունիսի 1-ից է գործելու, տարածվել դրանից հետո կնքված (29.06.2026) պայմանագրի վրա:
3. Նախագծի 1-ին կետի աղյուսակի 6-րդ կետում «Երևանի առաջին ատյանի ընդհանուր իրավասության քաղաքաքացիական դատարան» բառերն անհրաժեշտ է փոխարինել «Երևան քաղաքի առաջին ատյանի ընդհանուր իրավասության քաղաքացիական դատարան» բառերով, իսկ նույն աղյուսակի 11-րդ կետում «Արարատի և Վայոց Ձորի ընդհանուր իրավասության  դատարան» բառերն անհրաժեշտ է փոխարինել «Արարատի և Վայոց Ձորի մարզերի առաջին ատյանի ընդհանուր իրավասության  դատարան» բառերով։
Բացի այդ, Նախագծի 1-ին կետի աղյուսակի 18-րդ կետից հետո առկա չհամարակալված կետերն անհրաժեշտ է համարակալել։
	

Ընդունվել է


























Ընդունվել է ի գիտություն:















Ընդունվել է, հիմնավորումը լրամշակվել է
Ընդունվել է





Ընդունվել է




	7. ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ
ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ

	27.07.2026

	
	N 02/16.7/25423-2026

	Ներկայացված նախագծով նախատեսվում է թույլատրել պատվիրատուներին գնման պայմանագրում կատարել պայմանագրի գնի փոփոխություն: Հաշվի առնելով այն հանգամանքը, որ «Գնումների մասին» օրենքի 13-րդ հոդվածի 1-ին մասի իմաստով՝ գնման առարկայի բնութագրերը, որոնք ներառում են նաև պայմանագրի գինը, ընդգրկվում են պայմանագրում, իսկ օրենքի 25-րդ հոդվածի 2-րդ մասի համաձայն՝ պայմանագրով նախատեսված ապրանքների, աշխատանքների և ծառայությունների բնութագրերի փոփոխման դեպքերը և կարգը սահմանում է Հայաստանի Հանրապետության կառավարությունը, ուստի փոփոխությունը հնարավոր կլինի  կատարել նշված կարգի առկայության պայմաններում և շրջանակներում:
	Ընդունվել է ի գիտություն:
Սակայն, տվյալ պարագայում ոչ թե պայմանագրով նախատեսված ծառայությունների բնութագրերն են փոփոխվում, այլ ստեղծել իրավական հնարավորություն՝ պատվիրատուների և «Հայփոստ» ՓԲԸ-ի միջև կնքված գործող գնման պայմանագրերում, կողմերի համաձայնությամբ, կատարել համապատասխան փոփոխություններ՝ կիրառելով «Հայփոստ» ՓԲԸ-ի կողմից օրենքով սահմանված կարգով հաստատված գործող սակագները։ Այսինքն տվյալ նախագծով առաջարկվում է ավելացնել միայն պայմանագրերի արժեքները՝ առանց փոփոխելու տեխնիկական բնութագրեր: 


	8. ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ
ՀԱՆՁՆԱԺՈՂՈՎ
	18.08.2026

	
	N ՄՄ/34.3-Մ2-6/4437-2026

	ՀՀ հանրային ծառայությունները կարգավորող հանձնաժողովը (այսուհետ՝ Հանձնաժողով) «Գնման պայմանագրերում փոփոխություն կատարելու թույլտվություն տալու մասին» ՀՀ կառավարության որոշման նախագծի վերաբերյալ առարկություններ և առաջարկություններ չունի։
Միաժամանակ հայտնում եմ, որ Հանձնաժողովի և «Հայփոստ» ՓԲԸ-ի միջև կնքվող փոստային կապի ծառայությունների մատուցման պայմանագրի շրջանակում փոստային կապի ունիվերսալ և ոչ ունիվերսալ ծառայությունների հնարավոր համադրման հարցերի առնչությամբ Հանձնաժողովն իր դիտարկումները ներկայացրել է «Հայփոստ» ՓԲԸ-ին, պատճենը՝ ՀՀ բարձր տեխնոլոգիական արդյունաբերության նախարարությանը (գրությունները կցվում են)։ Մասնավորապես նշվել է, որ մեծաքանակ նամակների դեպքում առաջարկվող լրացուցիչ ծառայություններից օգտվելը հաճախորդների համար պետք է լինի այլընտրանքային տարբերակ, և եթե վերջինս չի ցանկանում օգտվել տվյալ ծառայություններից չպետք է վճարի Հանձնաժողովի կողմից փոստային կապի ունիվերսալ ծառայությունների համար սահմանած սակագնից ավելի գումար։ Այդ առնչությամբ առաջարկվել է ինչպես Հանձնաժողովի, այնպես էլ այլ անձանց հետ կնքվող պայմանագրերում կատարել համապատասխան փոփոխություններ։ 
	Ընդունվել է ի գիտություն:

	9.  ՄՐՑԱԿՑՈՒԹՅԱՆ ԵՎ ՍՊԱՌՈՂՆԵՐԻ ՇԱՀԵՐԻ
ՊԱՇՏՊԱՆՈՒԹՅԱՆ ՀԱՆՁՆԱԺՈՂՈՎ
	20.08.2026

	
	/1158-2026

	«Գնման պայմանագրերում փոփոխություն կատարելու թույլտվություն տալու մասին» Կառավարության որոշման նախագծի (այսուհետ նաև՝ Նախագիծ) վերաբերյալ առաջարկություններ և դիտողություններ չկան։
Միաժամանակ, հարկ է ընդգծել, որ Մրցակցության և սպառողների շահերի պաշտպանության հանձնաժողովի (այսուհետ նաև՝ Հանձնաժողով) կողմից ուսումնասիրվել են հիբրիդ փոստային ծառայության (այսուհետ՝ նաև Ծառայություն) համար 200 ՀՀ դրամ սակագնի սահմանումը հիմնավորող հաշվարկները, ինչպես նաև Ծառայության մատուցման ծավալները՝ 2025 և 2026 թվականների կտրվածքով։
Ուսումնասիրության համաձայն՝ նամակագրական թղթակցության ծավալները ընդհանուր առմամբ նվազման միտում են ունեցել։
Միաժամանակ, կատարված հաշվարկների համաձայն՝ Ծառայության համար 200 ՀՀ դրամ սակագնի սահմանման դեպքում զուտ շահութաբերությունը կկազմի շուրջ 24 տոկոս, իսկ ակնկալվող զուտ շահույթը՝ շուրջ 6-7 մլն ՀՀ դրամ։
Բացի այդ, հարկ է նշել, որ Ծառայության այլընտրանքն ունիվերսալ փոստային ծառայությունն է, ինչը հաշվի է առնվել Ծառայության սակագնի հիմնավորվածության գնահատման շրջանակներում։
Վերոգրյալի հաշվառմամբ՝ Հանձնաժողովը գտնում է, որ «Հայփոստ» փակ բաժնետիրական ընկերության և Նախագծով ներկայացված մարմինների միջև կնքված գնման պայմանագրերում հիբրիդ փոստային ծառայության համար 200 ՀՀ դրամ սակագնի սահմանումը ներկայացված փաստերի շրջանակում մրցակցության և սպառողների շահերի պաշտպանության օրենսդրության խախտման ռիսկեր չի առաջացնում։
	Ընդունվել է ի գիտություն:



